**Arjen Robben** (Nl-Arjen Robben.ogg kuuntele lausunta**(ohje)**, s. 23. tammikuuta 1984 Bedum, Alankomaat) on alankomaalainen, uransa lopettanut jalkapalloilija. Hänen ensisijainen pelipaikkansa oli oikea laitalinkki, mutta hän kykeni pelaamaan myös vasemmalla laidalla. Robben saavutti urallaan Mestarien liigan voiton, yhteensä kaksitoista kansallista pääsarjamestaruutta neljässä eri maassa ja kaksi mitalia MM-kilpailuissa.

Seurajoukkueura
---------------

Nuoruusvuosinaan Robben pelasi VV Bedumissa ja Groningenissä, joista jälkimmäisessä hän aloitti ammattilaisuransa vuonna 2000. Vuonna 2002 hän siirtyi 4,2 miljoonan euron hintaan PSV:hen, missä hän vuonna 2003 voitti Alankomaiden pääsarjamestaruuden. Hän pelasi kahden kauden aikana 56 Eredivisien ottelua, joissa sekä teki että syötti 17 maalia. Mestarien liigan kymmenessä ottelussa hän viimeisteli kolme maalia. Vuonna 2004 hän siirtyi 18 miljoonan euron siirtosummalla Englannin Valioliigan Chelseaan.

Chelsean-aikanaan Robben kärsi loukkaantumisista ja debytoi joukkueessa sarjaottelussa vasta marraskuussa 2004. Helmikuussa 2005 hän loukkasi jalkansa ja joutui pitämään jälleen taukoa pari kuukautta, mutta vakiinnutti sittemmin paikkansa joukkueen kokoonpanossa. Ensimmäisellä kaudellaan Chelseassa Robben voitti Valioliigan mestaruuden ja liigacupin. Seuraavan kausi alkoi Community Shieldin voitolla ja päättyi toiseen peräkkäiseen liigamestaruuteen. Kaudella 2006–2007 hän oli voittamassa liigacupia ja FA Cupia. Hän pelasi Chelseassa kolmen kauden aikana 67 valioliigaottelua, joissa teki 15 ja syötti 17 maalia. Mestarien liigan 19 ottelussa hän onnistui kahdesti maalinteossa.

Elokuussa 2007 Robben siirtyi espanjalaisseura Real Madridiin viisivuotisella sopimuksella. Lehtitietojen mukaan Real Madrid maksoi pelaajasta 36 miljoonan euron siirtokorvauksen. Kahden kauden jälkeen, jonka aikana hän saavutti yhden Espanjan pääsarjamestaruuden ja supercupin, hänet myytiin elokuussa 2009 saksalaiseen Bayern Müncheniin. Real-vuosinaan hän pelasi 50 Primera Divisiónin ottelua, joissa teki 11 maalia. Mestarien liigan 11 ottelussa hän viimeisteli yhden maalin.

Bayern hävisi keväällä 2010 Mestarien liigan loppuottelun Inter Milanolle 0–2. Myös kaudella 2011–2012 Robben ja muu Bayern München eteni Mestarien liigan finaaliin. Tiukka peli päättyi Chelsean voittoon rangaistuspotkuilla, ja jatkoajalla Robben oli epäonnistunut rangaistuspotkussa. Seuraavalla kaudella Bayern voitti Mestarien liigan kukistettuaan Borussia Dortmundin loppuottelussa maalein 2–1. Robben syötti ottelun avausmaalin ja viimeisteli voittomaalin ottelun 89. minuutilla. Kaikkiaan Robben pelasi Bayern-vuosinaan 70 Mestarien liigan ottelua, joissa hän teki 25 maalia ja antoi 19 maalisyöttöä.

Robben voitti Bayern Münchenissä kahdeksan Saksan-mestaruutta: kaudella 2009–2010 ja seitsemän peräkkäin kausilla 2012–2019. Hän pelasi 201 liigaottelua, joissa teki 99 ja syötti 62 maalia. Saksan cupin hän voitti viidesti ja DFL-Supercupin neljästi. Lisäksi hän voitti 2013 UEFA Super Cupin ja seurajoukkueiden maailmanmestaruuden.

Bundesliigan kausi 2018–2019 oli Robbenin viimeinen Bayern Münchenissä, ja myöhemmin Robben kertoi lopettavansa uransa kokonaan.

Kesäkuussa 2020 Robben ilmoitti tekevänsä paluun FC Groningenin joukkueessa.

Robben valittiin Saksan vuoden jalkapalloilijaksi 2010 ja Alankomaiden vuoden urheilupersoonaksi 2014.

Maajoukkueura
-------------

Robben pelasi kolme ottelua alle 20-vuotiaiden MM-kilpailuissa 2001. Alankomaiden maajoukkueessa hän debytoi Portugalia huhtikuussa 2003. Ensimmäisen maaottelumaalinsa hän teki EN-karsintaottelussa Moldovaa vastaan saman vuoden lokakuussa.

Robben pelasi neljä ottelua EM-kilpailuissa 2004. MM-kilpailuissa 2006 hän pelasi kolme ottelua ja teki maalin avausottelussa Serbia ja Montenegroa vastaan. EM-kilpailuissa 2008 pelaamissaan kahdessa ottelussa hän onnistui maalinteossa Ranskaa vastaan.

Robben pelasi viisi viimeistä ottelua Alankomaiden saavuttaessa hopeaa MM-kilpailuissa 2010. Hän teki maalin Slovakiaa ja Uruguayta vastaan. EM-kilpailuissa 2012 hän pelasi Alankomaiden kaikki kolme ottelua. MM-kilpailuissa 2014 hän pelasi täyden ajan Alankomaiden pronssijoukkueen jokaisessa ottelussa. Maalinteossa hän onnistui kahdesti Espanjaa ja kerran Australiaa vastaan.

Robben pelasi kaikkiaan 96 maaottelua, joissa teki 37 maalia ja antoi 30 maalisyöttöä.

Pelityyli
---------

Robbenin bravuuri oli juosta oikeaa laitaa, harhauttaa laitapakki, leikata keskelle ja yllättää maalivahti tarkalla vasemman jalan laukauksellaan.

Saavutukset
-----------

**PSV**

* Eredivisie: 2002–2003
* Alankomaiden supercup: 2003

**Chelsea**

* Englannin Valioliiga: 2004–2005, 2005–2006
* FA Cup: 2006–2007
* Englannin liigacup: 2004–2005, 2006–2007
* FA Community Shield: 2005

**Real Madrid**

* Primera División: 2007–2008
* Supercopa de España: 2008

**Bayern München**

* Bundesliiga: 2009–2010, 2012–2013, 2013–2014, 2014–2015, 2015–2016, 2016–2017, 2017–2018, 2018–2019
* Saksan cup: 2009–2010, 2012–2013, 2013–2014, 2015–2016, 2018–2019
* DFL-Supercup: 2010, 2012, 2016, 2017, 2018
* Mestarien liiga: 2012–2013
* UEFA Super Cup: 2013
* Seurajoukkueiden MM-kilpailut: 2013

**Alankomaiden maajoukkue**

* MM-kilpailut: hopeaa 2010, pronssia 2014

Lähteet
-------

1. 1 2  Arjen Robben National Football Teams -sivustolla (englanniksi)
2. 1 2 3 4 5 6 7 8 9 10 11 12  Arjen Robben Transfermarkt-sivustolla (englanniksi)
3. ↑  Real Madrid: Acuerdo entre el Real Madrid y el Chelsea para el traspaso de Arjen Robben (Luettu 23. elokuuta 2007)
4. ↑  Marca: Robben, o.k. (Luettu 23. elokuuta 2007)
5. ↑  Robben wechselt zum FC Bayern  28.8.2009. FC Bayern München. Viitattu 28.8.2009. (saksaksi)
6. ↑  Bayern Münchenille jo seitsemäs perättäinen Bundesliigan mestaruus – Hradeckyn Leverkusen nousee Mestarien liigaan  18.5.2019. Yle. Viitattu 18.5.2019.
7. ↑  Arjen Robben retires *fcbayern.com*.  4.7.2019. FC Bayern München AG. Viitattu 18.7.2019.
8. ↑
9. ↑  Palomäki, Janne: Näkökulma: Arsenal kärsi verilöylyn vartissa *Iltalehti*.  16.2.2017. Viitattu 22.6.2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Arjen Robben**.
* Arjen Robben Alankomaiden jalkapalloliiton sivustolla (Arkistoitu – Internet Archive) (hollanniksi)
* Arjen Robben Football Database -sivustolla (englanniksi)

  

Alankomaiden kokoonpano
Alankomaiden joukkue – Jalkapallon MM-kilpailut 2006
1 van der Sar |
2 Jaliens |
3 Boulahrouz |
4 Mathijsen |
5 van Bronckhorst |
6 Landzaat |
7 Kuyt |
8 Cocu |
9 van Nistelrooy |
10 van der Vaart |
11 Robben |
12 Kromkamp |
13 Ooijer |
14 Heitinga |
15 de Cler |
16 Maduro |
17 van Persie |
18 van Bommel |
19 Vennegoor of Hesselink |
20 Sneijder |
21 Babel |
22 Timmer |
23 Stekelenburg |
Valmentaja van Basten

Alankomaiden joukkue – Jalkapallon EM-kilpailut 2008
1 van der Sar |
2 Ooijer |
3 Heitinga |
4 Mathijsen |
5 van Bronckhorst |
6 de Zeeuw |
7 van Persie |
8 Engelaar |
9 van Nistelrooy |
10 Sneijder |
11 Robben |
12 Melchiot |
13 Timmer |
14 Bouma |
15 de Cler |
16 Stekelenburg |
17 de Jong |
18 Kuyt |
19 Huntelaar |
20 Afellay |
21 Boulahrouz |
22 Vennegoor of Hesselink |
23 van der Vaart |
Valmentaja van Basten

Alankomaiden joukkue – Jalkapallon MM-kilpailut 2010
1 Stekelenburg |
2 van der Wiel |
3 Heitinga |
4 Mathijsen |
5 van Bronckhorst |
6 van Bommel |
7 Kuyt |
8 de Jong |
9 van Persie |
10 Sneijder |
11 Robben |
12 Boulahrouz |
13 Ooijer |
14 de Zeeuw |
15 Braafheid |
16 Vorm |
17 Elia |
18 Schaars |
19 Babel |
20 Afellay |
21 Huntelaar |
22 Boschker |
23 van der Vaart |
Valmentaja van Marwijk

Alankomaiden joukkue – Jalkapallon EM-kilpailut 2012
1 Stekelenburg |
2 van der Wiel |
3 Heitinga |
4 Mathijsen |
5 Bouma |
6 van Bommel |
7 Kuyt |
8 N. de Jong |
9 Huntelaar |
10 Sneijder |
11 Robben |
12 Vorm |
13 Vlaar |
14 Schaars |
15 Willems |
16 van Persie |
17 Strootman |
18 L. de Jong |
19 Narsingh |
20 Afellay |
21 Boulahrouz |
22 Krul |
23 van der Vaart |
Valmentaja van Marwijk

Alankomaiden joukkue – Jalkapallon MM-kilpailut 2014
1 Cillessen |
2 Vlaar |
3 de Vrij |
4 Martins Indi |
5 Blind |
6 de Jong |
7 Janmaat |
8 de Guzmán |
9 van Persie |
10 Sneijder |
11 Robben |
12 Verhaegh |
13 Veltman |
14 Kongolo |
15 Kuyt |
16 Clasie |
17 Lens |
18 Fer |
19 Huntelaar |
20 Wijnaldum |
21 Depay |
22 Vorm |
23 Krul |
Valmentaja van Gaal



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Alankomaat
* Puola

 |

 |